Microsoft Windows
Microsoft Windows, yew sistemê operatifiyo. Peyniyê sera 1970’an dı bi DOS'a dest bı gürweyê xü kerdi. DOS bı zıwandê şeklana vırazya u nêy dı merdım mecbur bı xü qomando dayê. Ka kompitor sekero u o do se nêkero. Nêy qodi sistemê DOS ra resayê cayê qomando ka çıçi vırazyo. DOS bı qedeme u merdifan qandê fıkrê Windows'i. DOS bı qodana gürweyayê babet: <dir>, <delete>, <format>, <install>, a:, c: u şiyê bini.

Miyanê serandê 1980’an dı merdım imkanê grafiki rona u gürweynayenda kompitori kerdı bêqod. Fıkrê aliman no bi kı insan resım dıha réhet vineno u imkanê grafiki dı dıha réhet gürweyê xü dom keno. Yani qandê héme proxram u dokümanan rê merdım ikoni (dosya) vıraştı. Peyniyê nêy proxraman dı o kı her tım gürweyayê u sitemi qontrol kerdê fına DOS bi. PC dı, SO (sistemê operatif) yê sıfteyını (dıma Apple) Microsoft Windows 3 bi u dıma 3, 3.1, 3.11, WIN 95, WIN NT, WIN 98, WIN 2000, WIN XP u nıka zi WIN Vista vırazya. Merdım şeno no sistemi bı piyaza bıdo pêver. Şimado bıhuwê vacê élaqa piyaz u kompitor çıçiyo. Élaqa cı noyo kı DOS u WIN piya ze piyazi ya qat qat bi. Yani héme hérf, şekıl, amor u çiyê bini ze resım resayê monitor. Gürwe ardoxê kompitori peyni dı sebi, çıçi bi êy nêdiyê.

Nıka mayê WIN XP u WIN Vista gürweynenê u tiya dı SO+grafik éyniyê. U bekçılıxeyda élaqay kenê.

Çımey 
 Kıtabê Faruk İremeti "Allmänt IT" (bı Swêdki).

Komputer